CPF บวกเกือบ 6% โบรกฯ แนะ “ซื้อเก็งกำไร” เป้า 35 บ. รับธุรกิจหมู-ไก่โตดี
CPF บวกเกือบ 6% โบรกฯ แนะ “ซื้อเก็งกำไร” เป้า 35 บ. รับธุรกิจหมู-ไก่โตดี ล่าสุดอยู่ที่ 28.25 บาท บวก 1.50 บาท หรือ 5.61% มูลค่าซื้อขาย 1.36 พันล้านบาท
CPF บวกเกือบ 6% โบรกฯ แนะ “ซื้อเก็งกำไร” เป้า 35 บ. รับธุรกิจหมู-ไก่โตดี ล่าสุดอยู่ที่ 28.25 บาท บวก 1.50 บาท หรือ 5.61% มูลค่าซื้อขาย 1.36 พันล้านบาท
4 ม.ค. 2564

ผู้สื่อข่าวรายงานว่า ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ล่าสุด ณ เวลา 14.34 น. อยู่ที่ 28.25 บาท บวก 1.50 บาท หรือ 5.61% สูงสุดที่ 28.25 บาท ต่ำสุดที่ 26.25 บาท ด้วยมูลค่าซื้อขาย 1.36 พันล้านบาท

โดย บล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อเก็งกำไร” หุ้น CPF ราคาเป้าหมาย 35 บาทต่อหุ้น โดยธุรกิจสุกร และไก่ที่จีน เวียดนาม และไทยยังเติบโตได้ดี นอกจากนี้ยังมี Synergy จากการถือหุ้น Tesco Lotus 20% เพิ่มช่องทางการขายในไทย
ส่วนแบ่งกำไรจาก CPALL มีแนวโน้มหดตัวในงวดไตรมาส 1/64 เพราะได้รับผลกระทบโควิดรอบใหม่ แต่เชื่อกำไรธุรกิจหลักยังเติบโตดีหนุนกำไรไตรมาส 1/64 โตเมื่อเทียบจากปีก่อน ทั้งนี้คาดกำไรปี 2564 ยังโต 4-5%
ด้าน บล.ฟิลลิป (ประเทศไทย) ระบุในบทวิเคราะห์ แนะนำหุ้น CPF ราคาหมูในเวียดนาม 5 วันที่ผ่านมากลับมายืนที่ 80,000 ดอง/กิโลกรัมในบางพื้นที่ หรือเพิ่มขึ้นราว 5% เป็นไปในทิศทางเดียวกับไทยเพิ่มขึ้นเช่นกัน  ขณะที่ราคาหุ้น CPF ซื้อขาย P/E เพียง 10 เท่าไม่สะท้อนต่อการได้มาซึ่งธุรกิจหมูในจีนและเทสโก้